Teach carad do-chiu folamh
Gofraidh Fionn Ó Dálaigh cct.
Teach carad do-chiu folamh,
teach as ionnsa d'fholmhoghadh;
a bheith mar tá Is caoi croidhe,
do bhaoi lá badh líonmhaire.
Maith fear ler tógbhadh an teach,
maith teach a-tá go huaigneach,
maith bruidhean do bhí sonna
gur cuireadh í i n-athchuma.
Conchobhar Ó Briain Bhearbha
don toigh-se fa tighearna;
rian an toighe mar a-tá
mo chroidhe im chliabh do chlaochlá.
Gé tá 'n-a hadhbhaidh fholaimh
bruidhean chúplach Conchobhair,
do bhí ag loighe ar a lár sain
a lán roimhe do ríoghraidh.
Meinic do bhí meadhair mhór
san toigh-sin a-tá ar anshógh
taraidh mé gion gur sean sinn
gan teagh amhail é i n-Éirinn.
Ins an leath úd thall don tigh
do bhídis laochradh Luimnigh,
gach file dá dhíol 'gun droing,
fíon dá ibhe go hursoinn.
San ursainn-se ar m'aghaidh thoir
do bhíodh rí Rátha Chobhthaigh;
sé i gcriaidh dom chur i n-ísle
gar d'Ú Bhriain do bhímis-ne.
A lán san leath-so a-bhus
d'ollamhnaibh 'ma ucht sholas;
fairbríogh a bhfaghbhadh an dream
ó adhbhar airdríogh Éireann.
A fhilidh, a aos dána,
a bhreithimh, a bhandála,
go reich an orsuinn oile
im chleith mboschuirr mBóroimhe.
An lá-sain gér lán an teagh,
a-tá sé mar nar saoileadh
teagh Muighe Fearta folamh
leabtha an toighe ar dtrochloghadh.
Gan mhná i bhfochair na bhfuinneog,
gan imirt san orsainn-eod,
gan ól, gan adhnadh soillse,
mór an t-adhbhar athtuirse.
Fachain mar soin rug don Róimh
Mac Giolla Caoimh fhuair onóir
dar ghabh an iris do b'fhearr
dar sgar re hinis Éireann.
Fleadh do tionnsgnadh uair oile
i Longphurt Bhriain Bhóroimhe;
an fhleadh an uair do b'abaidh
na sluaigh is-teagh tángadair.
I longphurt Bhriain na mbárc sean
seacht laithe d'fhearaibh Éireann;
i gcionn seacht laithe don fhleidh
na maithe ag teacht dá dtighthibh.
A-dubhairt ar dteacht is-teach
an file uasal airgtheach:
"raghaidh trá an saoghal mar so;
'n-a aonar a-tá an teagh-so."
Mac Giolla Caoimh do-chiu ar dteacht
is fir Éireann ar n-imtheacht
teagh Briain mar a-tá an teagh-so
an lá i ndiaidh na ndeighfhear-so.
Gabhais éigeas Innse Fáil
tres an gcúis-sin i gcéadáir
ceileabhradh do Bhrian na mbeann
is d'fhiadh eidheanghlan Éireann.
Adhbhar oilithrigh bhunaidh
réim tighe chuirr Chonchobhair;
don Róimh do ba dulta dhe
dá dtugtha t'óidh don inmhe.
Aithris an fhileadh reimhe
rochtain go Róimh n-aingleidhe
— ní fleadh feasda badh díor
dhamh — 
teasda dhíom gan a dhéanamh.
Connradh do-rónsam a-raon
is inn i n-aois dá mhacaomh
— a-tá tuirse ar gcúl dom char — 
san toigh-se dún ga dhéanamh.
Is eadh do bhí do-san de
rann ar gach nduain dar ndáin-ne;
each gach bliadhna do bhí dhamh;
rí Liamhna nocha locfadh. Mac Toirdhealbhaigh — tochrádh leam — 
níor léig Dia dó díon
Éireann;
tres an méirsheang bhfial bhfaoilteach
fian Éireann go héagcaointeach. Teach.
Ionmhuin teagh 'n-a bhfuil a lán
teagh mheic Domhnaill Dhúin Iomdhán;
a ndoimheanma ag dul dar sgoil
i mbrugh oireaghdha Eoghain.
Teagh eile ina hannsa mé
teagh Í Shúilleabháin Shiuire;
rí tromaicme Briain ad-bhath,
dar gcomairce biaidh Buadhach.
I dtigh Thaidhg ní thraothfa ar muirn
ar brú Locha Léin lánghuirm;
ar gcúl do-chuaidh ar gcumha
uain i ndún Í Dhonnchadha.
I ndóigh go dtuairfinn a theagh
guidhfidh mé Míchéal aingeal;
mairg nach raghadh san teagh the
treabh i n-a bhfaghar fáilte. Teac.